ஒரு புனைவை எழுதும் ஆசிரியன் நம்மை அவனுடன் சேர்ந்து ஒரு பயணத்துக்கு அழைக்கிறான். அது காலத்தில், சரித்திரத்தில், பண்பாட்டு மாற்றங்களில் செய்யப்படும் பயணம். வரலாறு, தொன்மக் கதைகள், குலக்கதைகள், சமூக விழுமியங்கள், குடும்ப நம்பிக்கைகள், நம் தனிப்பட்ட நம்பிக்கைகள் என அப்பயணத்தில் பல துணைகள் நமக்குண்டு. ஒரு குலக்கதையை அல்லது நம்பிக்கையை விரித்தெழுதும்போது புனைவுக்குள் அதற்கான தேவை இருக்கிறதா என்பது மட்டுமே சகபயணியாக நமது கவலையாக இருக்க வேண்டும்.